CELEX: 62005CA0461
Language: da
Date: 2009-12-15 00:00:00
Title: Sag C-461/05: Domstolens dom (Store Afdeling) af 15. december 2009 — Europa-Kommissionen mod Kongeriget Danmark (Traktatbrud — toldfritagelse for indførsel af forsvarsmateriel)

27.2.2010   
            
            
               DA
            
            
               Den Europæiske Unions Tidende
            
            
               C 51/5
            
         Domstolens dom (Store Afdeling) af 15. december 2009 — Europa-Kommissionen mod Kongeriget Danmark
   (Sag C-461/05) (1)
   
   (Traktatbrud - toldfritagelse for indførsel af forsvarsmateriel)
   2010/C 51/07
   Processprog: dansk
   
      Parter
   
   
      Sagsøger: Europa-Kommissionen (ved C. Cattabriga, G. Wilms, D. Triantafyllou og H. Støvlbæk, som befuldmægtigede)
   
      Sagsøgt: Kongeriget Danmark (ved J. Molde, J. Bering Liisberg og B. Weis Fogh, som befuldmægtigede)
   
      Intervenienter til støtte for sagsøgte: Den Hellenske Republik (ved E.-M. Mamouna, A. Samoni-Rantou og K. Boskovits, som befuldmægtigede), Den Portugisiske Republik (ved C. Guerra Santos, L. Inez Fernandes og J. Gomes, som befuldmægtigede), og Republikken Finland (ved E. Bygglin og A. Guimaraes-Purokoski, som befuldmægtigede)
   
      Sagens genstand
   
   Traktatbrud — tilsidesættelse af artikel 2, 9, 10 og 11, i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter (EFT L 155, s. 1), og — for perioden efter 31. maj 2000 — Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter (EFT L 130, s. 1) — toldfri import af militært materiel
   
      Konklusion
   
   
               1)
            
            
               Kongeriget Danmark har tilsidesat de forpligtelser, der påhviler det i henhold til henholdsvis artikel 2 og 9-11 i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter, som ændret ved Rådets forordning (Euratom, EF) nr. 1355/96 af 8. juli 1996, indtil den 31. maj 2000, og fra denne dato de samme artikler i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter, idet Kongeriget Danmark har afvist at beregne og indbetale unddragne egne indtægter til Kommissionen for De Europæiske Fællesskaber i perioden fra den 1. januar 1998 til den 31. december 2002 i forbindelse med toldfri import af militært materiel, og idet det har afvist at betale morarenter af egne indtægter, som Kongeriget Danmark har undladt at stille Kommissionen for De Europæiske Fællesskaber til rådighed.
            
         
               2)
            
            
               Kongeriget Danmark betaler sagens omkostninger.
            
         
               3)
            
            
               Den Hellenske Republik, Den Portugisiske Republik og Republikken Finland bærer deres egne omkostninger.
            
         
      (1)  EUT C 48 af 25.2.2006.